Document ID: 32011D0378

VYKONÁVACIE ROZHODNUTIE KOMISIE
z 27. júna 2011,
ktorým sa mení a dopĺňa časť A prílohy XI k smernici Rady 2003/85/ES, pokiaľ ide o zoznam národných laboratórií oprávnených narábať so živým vírusom slintačky a krívačky
[oznámené pod číslom K(2011) 4385]
(Text s významom pre EHP)
(2011/378/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej článok 67 ods. 2,
keďže:
(1)
V smernici 2003/85/ES sa ustanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky, a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie.
(2)
K týmto preventívnym opatreniam patrí povinnosť členských štátov zabezpečiť, aby k manipulácii so živým vírusom slintačky a krívačky na účely výskumu a diagnostiky dochádzalo len v schválených laboratóriách uvedených v časti A prílohy XI k smernici 2003/85/ES.
(3)
Španielsko oficiálne informovalo Komisiu, že Centro de Investigación en Sanidad Animal (CISA), Valdeolmos, Madrid, spĺňa požiadavky stanovené v článku 65 smernice 2003/85/ES. Španielsko požiadalo o doplnenie CISA do zoznamu národných laboratórií oprávnených narábať so živým vírusom slintačky a krívačky stanoveného v časti A prílohy XI k uvedenej smernici.
(4)
Na základe tejto skutočnosti je potrebné nahradiť položku týkajúcu sa Španielska v zozname národných laboratórií uvedenom v časti A prílohy XI k smernici 2003/85/ES.
(5)
Časť A prílohy XI k smernici 2003/85/ES by sa preto mala zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V časti A prílohy XI k smernici 2003/85/ES sa položka týkajúca sa Španielska nahrádza takto:
„ES
Španielsko
-
Laboratorio Central de Sanidad Animal, Algete, Madrid
-
Centro de Investigación en Sanidad Animal (CISA), Valdeolmos, Madrid
Španielsko“
Článok 2
Toto rozhodnutie je určené členským štátom.
V Bruseli 27. júna 2011

Labels: 7
0
18
6